عرب و فارس ديللريني موکممل بيلن سکينه آخوندزاده شرق ادبياتينا دريندن بلد ايدي. گئنيش دونياگؤروشونه ماليک اولان بو ايستعدادلي خانيم آذربايجان قيزلاريني آزاد و فيراوان گؤرمک آرزوسو ايله چيرپينيردي. قلمه آلديغي اثرلرينده هميشه بو ايدئيالارين تبليغينه خوصوصي فيکير وئريردي. آچيق فيکيرلي، معاريفپرور بو ضيالي خانيمين قلمه آلديغي مؤوضوع لار حياتدان گليردي. او، آذربايجان قاديني نين دوچار اولدوغو آغير حياتي اورک آغريسي ايله قلمه آلار،  قيزلارين اوخوماسي، چاليشماسي اوچون اليندن گله ني اسيرگه مزدي. بوتون يازيلاريندا قيزلارين علم دالينجا گئتمه سيني، ساواد آلماسيني نه تكجه مصلحت گؤروردو، دئمک اولار کي، هايقيريردي. سکينه خانيم هم ده ايلک رومانچي قادين ايدي. او، «شاهزاده ابولفضل و رعنا خانيم» رومانيندا آذربايجان قادينلاري نين حياتيندا کؤک سالميش خورافاتين آرادان قالديريلماسي اوچون چيخيش يوللاريني گؤسترن، بديعي اوصوللا آزادليغين شيرينليگيني تصوير ائدن مؤليف کيمي ديقت چکير.